text: Hvorfor er der ingen handicappede fotomodeller?
  20 januar 2015 kl. 17.03
  Modebranchen overser os, mener de handicappede. Så nu vil Muskelsvindfonden forsøge at påvirke fremtidens designere.
  Der er ingen handicappede fotomodeller i modebranchen herhjemme. De handicappede bliver glemt i modebilledet, mener Muskelsvindfonden.
  Tirsdag var organisationen med i et arrangement på Designskolen i Kolding for at gøre opmærksom på, at der skal være plads til forskelligheder i samfundet. På den måde håber de at give mennesker med handicap et bedre selvværd.
  Du kan høre Sophie Alvi, kommunikationschef i Muskelsvindfonden, forklare sin holdning i klippet herunder (varighed 1m 2 sek.):
  
  